Le Rifain
Awarn i tlata n simanat zeggami yudef yetri n Bollywood ɣer spiṭar, yeffeɣ iḍennaḍ n lḥedd zegga i x-as dd-rrin belli yeggenfa zeg ubirus.
Amitabh Bachchan, bab n 77 n isegg°usa, yenna deg yijjen tzemmemt di Instagram: « Dewleɣ-dd ɣer taddart-inu, ad qqimeɣ ḥejbeɣ deg wexxam bac ad awyeɣ ḥadur ».
Itri n Bollywood icekker tawacunt-nnes d yinni i t-ittexsen, d merra iḍbiben d ifirmiruten x wethilli i deg-s ggin d tkessit i das-ggin umi i ttuɣa yehlek.
Mmi-s n Amitabh Bachchan ɛad aqqa-t di spiṭar, ttuɣa udfen deg wass d ijjen.
Aishwarya Rai i yellan ula d nettat d titrit zeg yetran n Bollywood, tettwassen s waẓẓri d ameqqran, teffeɣ zi spiṭar ula d nettat awarn i umi ttuɣa tt-yelqef ula d nettat ubirus n Covid-19.
Tamurt n Lhend, tettas-dd wiss tlata di tmura i yelqef aṭṭas ubirus n kuruna, awarn i Umarikan d Brazil. Iwḍen al Melyun d wezgen n yewdan i ihelken s lebbla-ya.
Zeggami yebda ad yugur ubirus di Lhind, mmuten kter zi 35.000 n yewdan
Zi: euronews
sot_Latn kab_Latn kab_Latn kab_Latn kab_Latn kab_Latn kab_Latn kab_Latn als_Latn